**ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

**ΦΙΛΟΣΟΦΙΚΗ ΣΧΟΛΗ**

**Μεταπτυχιακό Colloquium**

του ΠΜΣ Νεοελληνικής Φιλολογίας

του Τμήματος Φιλολογίας

Ακαδ. έτος 2023-24

**Τρίτη 12 Δεκεμβρίου 2023, στις 19:00**

Στον σύνδεσμο zoom:

<https://authgr.zoom.us/j/92310117917?pwd=TVRXMjZZYkZnN0JxdURBOXR6aWVhZz09>

Ομιλήτρια:

**Χριστίνα Ντουνιά**

Ομότιμη Καθηγήτρια Νεοελληνικής Φιλολογίας ΕΚΠΑ

***Ο Μ. Καραγάτσης στην καρδιά του μεσοπολέμου: ζητήματα  διαμόρφωσης της συγγραφικής του ταυτότητας***

Η εικόνα του Μ. Καραγάτση στο τέλος της δεκαετίας του ’20 και στις αρχές της δεκαετίας του ’30, όπως προκύπτει από την μελέτη του αρχειακού υλικού και της βιβλιογραφίας, παρουσιάζει εξαιρετικό ενδιαφέρον: φυματικός  φοιτητής, που γράφει απαισιόδοξα ποιήματα στο κλίμα των καταραμένων της πρώτης μεσοπολεμικής δεκαετίας, γοητεύεται από τις κομμουνιστικές  ιδέες  και αντιδρά έντονα στο ακαδημαϊκό κατεστημένο και την πατρική εξουσία.   Η αλληλογραφία με τους συμφοιτητές του Γιώργο Ρωμανό και Νικόλαο Κάλας, οι ημερολογιακές σημειώσεις, τα ανέκδοτα ποιήματά του, οι πρώτες  εκδόσεις των έργων του, η σχέση του με τον περιοδικό τύπο της Αριστεράς εμπλουτίζουν τις γνώσεις μας σχετικά με τη διαμόρφωση του λογοτεχνικού πεδίου αλλά και τη συγκρότηση της συγγραφικής του ταυτότητας συνεισφέροντας στη δικαιότερη αποτίμηση του έργου του και στη συμπλήρωση ορισμένων ερμηνευτικών κενών της κριτικής.

❧